Diari Oficial de la Generalitat Valenciana


Sumari del DOGV 8643, del 26-09-2019 (2019/9045)

RESOLUCIÓ de 25 de juliol de 2019, de la Direcció General d'Indústria i Energia, per la qual es declara l'acabament de l'expedient de sol·licitud de concessió directa de l'explotació Tossal Negre número 3120, per reclassificació del recurs de la secció A) a la secció C) denominat Tossal Negre número 855, del Registre Miner de València, al terme municipal de Sellent, província de València, i l'arxivament de les actuacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/9045


Data del document
:   25-07-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Sellent

RESOLUCIÓ de 25 de juliol de 2019, de la Direcció General d'Indústria i Energia, per la qual es declara l'acabament de l'expedient de sol·licitud de concessió directa de l'explotació Tossal Negre número 3120, per reclassificació del recurs de la secció A) a la secció C) denominat Tossal Negre número 855, del Registre Miner de València, al terme municipal de Sellent, província de València, i l'arxivament de les actuacions. [2019/9045]  
Vist l'expedient MIEXCD/2016/2/46, de sol·licitud de concessió directa de l'explotació Tossal Negre número 3120, per reclassificació del recurs de la secció A) a la secció C) denominat Tossal Negre número 855, del Registre Miner de València, al terme municipal de Sellent, de la província de València, instruït al Servei Territorial d'Indústria i Energia de València, iniciat a instàncies de la societat Aglomerados Los Serranos, SAU, amb CIF L22494340, mitjançant escrit de data de registre d'entrada 8 de febrer de 2016.  
  
Antecedents de fet  
Primer. Per autorització de la Prefectura del Districte Miner de València, de data 13 de juliol de 1966, es concedeix a Francisco Juan Rey l'explotació de la pedrera Tossal Negre al terme municipal de Sellent sobre terrenys de propietat del peticionari. Posteriorment, per Resolució de la Delegació Provincial de València del Ministeri d'Indústria i Energia, de data 1 de desembre de 1981, es resol classificar el recurs en la secció A) i consolidar l'autorització d'explotació concedida.  
  
Segon. Per mitjà de la Resolució de data 10 d'agost de 2004, de la Direcció General d'Indústria i Investigació aplicada, es declara la compatibilitat dels treballs i s'autoritza l'ampliació de l'explotació de recursos de la secció A) de la Llei de mines denominada Tossal Negre núm. 855, al terme municipal de Sellent, província de València.  
  
Tercer. Per mitjà de la Resolució de data 16 de setembre de 2015, del Servei Territorial d'Energia, s'autoritza el canvi de titularitat de l'explotació minera Tossal Negre núm. 855 a favor d'Aglomerados Los Serranos, SAU, amb CIF: M33200820.  
Quart. Amb data de registre d'entrada 8 de febrer de 2016 del Servei Territorial d'Indústria i Energia de València, la societat Aglomerados Los Serranos, SAU, i en el seu nom Francisco Hernández Ortega, va sol·licitar la concessió directa de l'explotació Tossal Negre a la qual correspon el número de tramitació 3120, per reclassificació del recurs de la secció A) a la secció C) denominat Tossal Negre número 855, al terme municipal de Sellent, a la província de València, amb una superfície de 5 quadrícules mineres, i es va iniciar l'expedient MIEXCD/2016/2/46.  
Cinqué. Amb data de registre d'eixida 18 d'abril de 2016 del Servei Territorial d'Indústria i Energia de València, es requereix que la persona interessada presente la documentació per a prosseguir amb la tramitació de l'expedient.  
Sisé. Amb data de registre d'entrada en el Servei Territorial de 12 d'agost de 2016, l'entitat Aglomerados Los Serranos, SAU, sol·licita una pròrroga de tres mesos per a presentar la documentació.  
Seté. Amb data de registre d'eixida de 26 de setembre de 2016, l'òrgan territorial competent en mineria, concedeix pròrroga per tres mesos perquè la persona interessada puga presentar la documentació requerida (termini improrrogable).  
Huité. Amb data de registre d'entrada de 23 de desembre de 2016, l'entitat Aglomerados Los Serranos, SAU, presenta part de la documentació requerida.  
Nové. Consta en l'expedient de referència l'informe de 5 de març de 2019, de personal tècnic adscrit a la Secció de Mines del Servei Territorial d'Indústria i Energia de València, en què es proposa l'acabament de l'expedient de sol·licitud de concessió directa d'explotació per reclassificació del recurs de la secció A) a la secció C) denominat Tossal Negre número 855, motivat textualment perquè:  
- La pedrera Tossal Negre número 855 afecta les 5 quadrícules mineres sol·licitades per l'entitat Aglomerados Los Serranos, SAU, de les quals, les tres superiors inclouen terrenys francs però no registrables.  
  
- En l'actualitat és una explotació minera que es troba pràcticament paralitzada o amb escassa producció.  
- No es justifica documentalment el que es preceptua en l'article 1 del Reial decret 107/1995, de 27 de gener, pel qual es fixen els criteris de valoració per a configurar la secció A) de la Llei de mines.  
- Ha tingut entrada en el Servei Territorial escrit de l'Ajuntament de Sellent, amb data 17 de gener de 2019, en què manifesta que el dia 31 de desembre de 2018 acaba el contracte d'arrendament de pràcticament la totalitat dels terrenys que afecten la pedrera, subscrit entre l'Ajuntament i l'entitat titular de l'explotació.  
Deu. Amb data 28 de març de 2019, el Servei Territorial d'Indústria i Energia de València concedeix tràmit d'audiència prèvia a l'acabament de l'expedient i cancel·lació de la inscripció de què es tracta, i no es van presentar al·legacions en el termini concedit.  
Onze. Amb data de registre d'entrada 14 de juny de 2019, el Servei Territorial d'Indústria i Energia de València remet a la Direcció General d'Indústria i Energia l'expedient de referència, que inclou la proposta d'acabament de l'expedient de sol·licitud de concessió directa de l'explotació del Tossal Negre número 3120, per reclassificació del recurs de la secció A) a la secció C) denominat Tossal Negre número 855, al terme municipal de Sellent, de la província de València, i l'arxivament de les actuacions.  
  
Fonaments de dret  
Primer. El Reial decret 2857/1978, de 25 d'agost, pel qual s'aprova el Reglament general per al règim de la mineria.  
Segon. El Reial decret 107/1995, de 27 de gener, pel qual es fixen els criteris de valoració per a configurar la secció A) de la Llei de mines.  
  
Tercer. El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Ocupació, que estableix que la Direcció General d'Indústria i Energia exercirà les funcions en matèria de mineria.  
  
Quart. L'Ordre 14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners.  
  
Vistos tot l'anterior, els preceptes legals esmentats i les altres disposicions d'especial i general aplicació, aquesta Direcció General d'Indústria i Energia, resol:   
Declarar l'acabament de l'expedient de sol·licitud de concessió directa de l'explotació Tossal Negre número 3120, per reclassificació del recurs de la secció A) a la secció C) denominat Tossal Negre número 855, del Registre Miner de València, al terme municipal de Sellent, província de València, iniciat per Aglomerados Los Serranos, SAU, amb CIF M43120977, amb l'arxivament de les actuacions, d'acord amb l'antecedent de fet nové de la present resolució.  
La present resolució no és definitiva en via administrativa i contra aquesta podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum, en el termini d'un mes, comptat des de l'endemà de la notificació, d'acord amb el que s'estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de juliol de 2019.- La directora general d'Indústria i Energia: Maria Empar Martínez Bonafé.